A4-0237/95

Ehdotus neuvoston päätökseksi yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen (KOM(95)0243 - C4-0269/95 - 95/0142(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan toinen kappale a (uusi)

>EP:n äänestyksessä hyväksytty teksti>

valvonta ei voi saavuttaa toivottuja tuloksia, elleivät alalla toimijat tunnusta sen perusteltavuutta, toteutuksen vaivattomuutta ja investointikustannusten vähäisyyttä,

(Tarkistus 2)

Johdanto-osan toinen kappale b (uusi)

>EP:n äänestyksessä hyväksytty teksti>

kalavarojen säilyttämis- ja hallintotoimenpiteiden kunnioittaminen tarkoittaa yhtä lailla kaikkien kalastusalan toimijoiden vastuullisuutta ja entistä parempaa yhteensovittamista kyseisten valvontatoimien toteuttamisesta vastaavien, eri jäsenvaltioiden asianomaisten viranomaisten kanssa

(Tarkistus 3)

Johdanto-osan neljäs kappale a (uusi)

>EP:n äänestyksessä hyväksytty teksti>

Valvontaohjelman on perustuttava niiden alojen riskianalyysiin, jotka todennäköisimmin ovat alttiina petolliselle tai sääntöjenvastaiselle toiminnalle

(Tarkistus 4)

Johdanto-osan kuudes kappale

>Alkuperäinen teksti>

sen vuoksi olisi määrättävä yhteisön osallistumisesta tiettyjen jäsenvaltioiden hyväksymiin tiettyihin valvontakuluihin;

>EP:n äänestyksessä hyväksytty teksti>

yhteisen kalastuspolitiikan todellisen toteuttamisen edellyttämän saalismäärien ja satamaan saapumisten kokonaisvaltaisen valvonnan takaamiseksi jäsenvaltioiden on valvottava kaikilla merialueillaan yhteisöstä ja kolmansista maista peräisin olevien alusten toimia, mikä edellyttää yhteisön huomattavaa osallistumista tiettyihin jäsenvaltioiden hyväksymiin valvonta-kuluihin;

(Tarkistus 5)

Johdanto-osan kahdeksas kappale

>Alkuperäinen teksti>

yhteisön osuuden olisi pysyttävä vuosittain kokonaisbudjetiltaan 41 miljoonassa ecussa viisivuotisjakson (1996 - 2000) aikana, ja vastaavat varat olisi otettava Euroopan yhteisöjen yleisen talousarvion vuotuisiin määrärahoihin, ja

>EP:n äänestyksessä hyväksytty teksti>

tämän päätöksen piiriin kuuluvien toimien toteuttamista varten viisivuotisjaksolle (1996 - 2000) esitetään 200 miljoonan ecun summaa lainsäädäntövallan käyttäjän toivomusta edustavaksi rahoituskehykseksi, sikäli kuin tämä rahoituskehys on yhteensopiva kyseisen jakson rahoitusnäkymien otsakkeen 3 kattojen kanssa, ja

(Tarkistus 6)

1 artiklan 3 kohta

>Alkuperäinen teksti>

3. Tällä päätöksellä käyttöön otetun toiminnan toteuttamisen kannalta välttämättömiksi arvioitujen yhteisön kulujen enimmäismäärä on 41 miljoonaa ecua vuodessa.

>EP:n äänestyksessä hyväksytty teksti>

3. Jäljempänä 3 artiklassa tarkoitetun yhteisön toiminnan osalta yhteisön rahoitus kattaa viisivuotisjakson (1996 - 2000). Lainsäädäntövallan käyttäjän toivomusta edustava rahoituskehys tämän päätöksen piiriin kuuluvien toimien toteuttamista varten on 200 miljoonaa ecua.

>EP:n äänestyksessä hyväksytty teksti>

Rahoitusselvitystä tarkistetaan vuosittain erityisesti budjettivallan käyttäjän vuotuisen talousarviomenettelyn yhteydessä päättämien määrärahojen perusteella.

(Tarkistus 7)

3 artiklan 1 kohta

>Alkuperäinen teksti>

1. Yhteisön taloudellinen osallistuminen ei saa ylittää jäsenvaltiota ja vuotta kohden:

- 35 % 2 artiklan 1 kohdassa tarkoitetuista hyväksyttävien kulujen määrästä;

- 50 % 2 artiklan 2 ja 3 kohdassa tarkoitetuista hyväksyttävien kulujen määrästä.

>EP:n äänestyksessä hyväksytty teksti>

1. Yhteisön taloudellinen osallistuminen ei saa ylittää jäsenvaltiota ja vuotta kohden 50 prosenttia 2 artiklassa tarkoitetuista hyväksyttävien kulujen määrästä.

Edellä 2 artiklan 2 ja 3 kohdassa tarkoitettujen hyväksyttävien kulujen kokonaismäärän on oltava vähintään 30 prosenttia tämän päätöksen kattamasta kokonaismäärästä.

(Tarkistus 8)

5 artiklan 1 kohta

>Alkuperäinen teksti>

Jäsenvaltioiden, jotka haluavat saada yhteisön taloudellista tukea 2 artiklassa tarkoitettuihin kuluihin, on osoitettava komissiolle ensimmäisen kerran ennen 30. syyskuuta 1995 ja sen jälkeen ennen jokaisen vuoden 31 päivää toukokuuta seuraavan vuoden tukihakemus, jossa on oltava liitteessä olevassa 1, 2 ja 3 kohdassa täsmennetyt tiedot. Tämän päivämäärän jälkeen saadut tukihakemukset otetaan huomioon ainoastaan asianmukaisesti perustelluissa tapauksissa.

>EP:n äänestyksessä hyväksytty teksti>

Jäsenvaltioiden, jotka haluavat saada yhteisön taloudellista tukea 2 artiklassa tarkoitettuihin kuluihin, on osoitettava komissiolle ensimmäisen kerran ennen 15. marraskuuta 1995 ja sen jälkeen ennen jokaisen vuoden 31 päivää toukokuuta seuraavan vuoden tukihakemus, jossa on oltava liitteessä olevassa 1, 2 ja 3 kohdassa täsmennetyt tiedot. Jäsenvaltioiden talousarviomenettelyjen aiheuttamien rajoitteiden ottamiseksi huomioon komissiolle on toimitettava joka vuosi ennen syyskuun 30. päivää alkuperäisen hakemuksen ajantasalle saattava liite, johon sisältyy rahoitussitoumusselvitys.

(Tarkistus 9)

7 artikla

>Alkuperäinen teksti>

Jäsenvaltion perustellusta pyynnöstä komissio voi myöntää ennakkomaksuja 25 prosenttiin asti yhteisön vuosittaisesta osallistumisesta. Tämä ennakko on poistettava todella aiheutuneiden kulujen, joihin yhteisö osallistuu, lopullisesta kokonaismäärästä.

>EP:n äänestyksessä hyväksytty teksti>

Jäsenvaltion perustellusta pyynnöstä, jonka ohessa toimitetaan rahoitussitoumusselvitys, komissio voi myöntää ennakkomaksuja 50 prosenttiin asti yhteisön vuosittaisesta osallistumisesta. Tämä ennakko on poistettava todella aiheutuneiden kulujen, joihin yhteisö osallistuu, lopullisesta kokonaismäärästä.

(Tarkistus 10)

9 artiklan 3 a kohta (uusi)

>EP:n äänestyksessä hyväksytty teksti>

3a) Kaikki aiheetta vastaanotetut ja palautettavat summat on maksettava takaisin komissiolle. Viivästyskorkoa peritään summista, joita ei makseta takaisin varainhoitoasetuksen säännösten mukaisesti.

(Tarkistus 11)

10 artiklan 3 kappale

>Alkuperäinen teksti>

Jos komissio epäilee näitä varoja käytettävän muihin kuin suunniteltuihin tarkoituksiin ja niille määriteltyjen ehtojen vastaisesti, komissio antaa asiasta tiedon kyseiselle jäsenvaltiolle. Tämän on käynnistettävä hallinnollinen tutkimus, johon komission virkamiehet voivat osallistua. Kyseisen jäsenvaltion on annettava komissiolle tieto tutkimuksen edistymisestä ja tuloksista ja annettava komissiolle jäljennös sitä varten laaditusta kertomuksesta ja toimitettava sille tiedoksi kertomuksen laatimisessa käytetyt tärkeimmät lähteet.

>EP:n äänestyksessä hyväksytty teksti>

Jos komissio epäilee näitä varoja käytettävän muihin kuin suunniteltuihin tarkoituksiin ja niille määriteltyjen ehtojen vastaisesti, komissio antaa asiasta tiedon kyseiselle jäsenvaltiolle. Tämän on käynnistettävä tutkimus, johon komission virkamiehet osallistuvat aina kun se on mahdollista. Kyseisen jäsenvaltion on komission määräämän aikarajan puitteissa annettava komissiolle tieto tutkimuksen edistymisestä ja annettava komissiolle jäljennös sitä varten laaditusta kertomuksesta ja toimitettava sille tiedoksi tämän kertomuksen laatimisessa käytetyt tärkeimmät lähteet.

Lainsäädäntöpäätöslauselma, johon sisältyy Euroopan parlamentin lausunto komission ehdotuksesta neuvoston päätökseksi yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen (KOM(95)0243 - C4- 0269/95 - 95/0142(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(95)0243 - 95/0142(CNS)) ((EYVL C 186, 20.7.1995, s. 9)),

- neuvoston kuultua sitä EY:n perustamissopimuksen 43 artiklan mukaisesti (C4-0269/95),

- ottaa huomioon työjärjestyksensä 58 artiklan,

- ottaa huomioon kalatalousvaliokunnan mietinnön sekä budjettivaliokunnan ja talousarvion valvontavaliokunnan lausunnot (A4-0237/95),

1. Hyväksyy komission ehdotuksen parlamentin tarkistuksin;

2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä ehdotuksesta;

3. Pyytää tulla kuulluksi uudelleen, jos neuvosto aikoo tehdä merkittäviä muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.